Swem – Page 2 – Hoërskool Merensky
FOTO: Kagiso Hoaene en Daniel Smit. Die volgende swemmers van Hoërskool Merensky is opgeneem in die skolespan wat Limpopo gaan verteenwoordig by die SA Schools Summer Games: Kagiso Hoaene (o.14) en Daniel Smit (o.15). Hierdie kompetisie word van 9 tot 14 Desember by Ellispark in Johannesburg aangebied.
FOTO: Daniel Smit Hoërskool Merensky se interhuis swemgala het op Maandag, 10 September, onder luide toejuiging plaasgevind. Al vier die huise (Ventus, Terra, Ignis en Aqua) was goed verteenwoordig in en om die water. Daniel Smit (graad 9) en Marc Wigginton (graad 12) het rekords verbeter in die 100m vryslag- en 100m rugslag items. Hierdie jaar het die leerkragte die uitvoerende komitee uitgedaag vir 'n aflossessie. 'n Klop op die skouer vir die onderwysers wat in Chad le Clos-styl geseëvier het. Die "tjoepie"-resies in huisverband was 'n hoogtepunt, wat gesorg het vir vet waterpret. 'n Week later het die Plasie-swemspan in die bloedigwarm Musina sake in die interhoër swemgala uitgespook.…
Daniel Smit, 'n o.15-swemmer van Hoërskool Merensky het op Saterdag, 25 Augustus, aan die Klein Interprovinsiale Swemgala by Stanford Lake College deelgeneem. Die Limpopo- en Mpumalanga klubspanne het teen mekaar kragte gemeet. Daniel het op 18 Augustus aan die Limpopo klubkampioenskappe deelgeneem en is daarna in die Limpopospan opgeneem. Met 'n tyd van 1.04 minuut het Daniel goud verwerf in die 100m rugslag item. Hy en sy span wen ook die individuele wisselslag- en vryslag aflosse. Verder verwerf hierdie veelsydige swemmer silwer in die 100m vryslag-, brons in die 200m individuele wisselslag- en 'n vierdeplek in die 100m borsslag items.